Гео Милев
Марш

chitanka.info

Другари, вдигнете челата

високо и гордо напред.

Туптят във гърди ни сърцата —

гърди от желязо и мед.

Напред, напред.

нашата кръв —

жар и звезди!

Напред и в борбата

всякога пръв —

всякога пръв и безстрашен бъди!

В нас блика стремителна радост,

в гърди ни светкавичен плам!

Целта ни е сила и младост

и първи ще стигнем ний там!

Напред, напред

нашата кръв —

жар и звезди!

Напред и в борбата

всякога пръв —

всякога пръв и безстрашен бъди!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.